Hæder til Carl Th. Dreyer
Hæder til Carl Th. Dreyer er en dansk dokumentarisk optagelse fra 1965.

Handling 
Ved en sammenkomst på Filmmuseet den 24. november 1965 får Dreyer overrakt en plakette i anledning af, at hans film La passion de Jeanne d'Arc 7 år forinden blev kåret som en af verdens 12 bedste film ved verdensudstillingen i Bruxelles i 1958. Hædersbevisningen bliver overrakt af Filmmuseets leder Ib Monty. Ved samme lejlighed bliver to modeller fra filmen præsenteret for offentligheden. Modellerne er skabt og købt af filmens arkitekt Hermann Warm (1889-1976), der var en af de mest prominente set designere inden for den ekspressionistiske film i Tyskland. Modellerne omfatter borgen i Rouen, kapellet, Jeanne d'Arcs fangecelle, vægterrummet, torturkammeret og forrummet til forhørssalen. På optagelsen ses Dreyer, der nøje studerer dekorationerne, mens han fortæller om optagelserne i Frankrig for 38 år siden (desværre mangler lydsiden). Dreyer påpeger flere mangler ved modellerne, f.eks. er der en dør for meget i fangecellen, for få torturinstrumenter, og så mangler kikhullet, som fangevogterne iagttog Jeannes reaktioner igennem.

Medvirkende 

 Carl Th. Dreyer
 Ib Monty
 Herbert Steinthal

Referencer

Eksterne henvisninger 
 

Dokumentariske optagelser
Danske film fra 1965
Danmark i 1960'erne
Carl Th. Dreyer